Izvor: Krunoslav Petric/PIXSELL

Nacional piše da su predstavnici velike svjetske banke, odnosno kineski bankar Jiang Jianqing, bili u Kulmerovim dvorima, u posjetu i Ivici Todoriću. Za potvrdu ove informacije poslali smo upit Agrokoru.

"U ovom trenutku mogu potvrditi da smo spremni pregovarati o prodaji do polovice Agrokora.”

VEZANA VIJEST Najveći Agrokorovi dobavljači na sastanku s Dalić

To je Nacionalu u kratkom razgovoru izjavio, kako pišu, član obitelji Todorić u nedjelju poslijepodne na privatnom ručku u jednom zagrebačkom restoranu.

On je to poručio članu delegacije kineske ICBC banke, koju drugi put u samo godinu dana u posjetu Hrvatskoj predvodi u svijetu nadaleko poznati kineski bankar Jiang Jianqing, navodno glavni kineski pregovarač s Todorićem, koji sudjeluje i u pripremi skorog susreta predsjednika SAD-a i Kine.

Očekujemo odgovor iz Agrokora na naš upit o ovoj informaciji.

Todorić spašava svoje mjesto u Agrokoru

Boris Bilas iz Nacionala gostovao je u Novom danu N1 televizije gdje je naveo da su čelnici jedne od najvećih svjetskih banaka, koje raspolažu 'nama nezamislivim svotama novca', bili u Zagrebu.



"Jučer je poslijepodne bio s Marićem pa navečer u Kulmerovim dvorima, s Todorićem. Što se događalo, nije nam poznato, ali prema nekim informacijama pregovarali su o kupovini 30 do 50 posto Agrokora", navodi Bilas, dodajući da se radi o pojedinim tvrtkama.



Banka je, navodi, nedavno predstavila fond za Istočnu Europu, čiji je čelnik upravo Jiang Jianqing, koji je nakon odlaska u mirovinu došao na čelo tog fonda, koji raspolaže s 10 milijardi eura za ulaganja u ovom dijelu Europe.



"To bi bila puno bolja opcija, nego da razgovara s Sberbankom - to je banka koja raspolaže s 3 trilijuna eura, oni bi postali vlasnici i pokrili dugove, u Agrokoru bi se mogli zaduživati po normalnim kamatama. To bi bio odgovor Todorića svima koji tvrde da je na rubu propasti", kaže Bilas.



Apsolutno spašava svoje mjesto u Agrokoru, navodi on, mada bi došli novi ljudi u upravu i potvrđuje da bi se na taj način ruski kapital zamijenio kineskim.



Ovo je drugi posjet delegacije te banke Hrvatskoj - bili su tu prije godinu dana, htjeli kupiti oko 20 posto Agrokora, ali je Todorić odbio.



O ulozi ministra Marića, kaže da je pregovarao s čovjekom kojeg je od 2011. do 2015. godine Bloomberg imenovao jednim od najmoćnijih financijaša svijeta. Nije slučajnost da je došao u Hrvatsku, kaže on, a vjerojatno se kod Marića raspitivao o stanju u Agrokoru te ima li Hrvatska interesa da se priključi tom fondu.





N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.